ฎีกาใด จำเลยปลอมลายมือชื่อของ ช. กรรมการผู้จัดการบริษัท น. ในคำขอจดทะเบียนบริษัทจำกัด แล้วนำคำขอจดทะเบียนนั้นไปยื่นต่อนายทะเบียนหุ้นส่วนบริษัท เพื่อให้จดทะเบียนเปลี่ยนแปลงกรรมการบริษัท ระหว่าง ฎีกา ๓๒๕๒/๒๕๔๕, ฎีกา ๑๔๖๒/๒๕๒๓ หรือ ฎีกา ๖๔๓๓/๒๕๔๓
ฎีกา ๓๒๕๒/๒๕๔๕ เพราะฎีกา ๓๒๕๒/๒๕๔๕ จำเลยปลอมลายมือชื่อของ ช. กรรมการผู้จัดการบริษัท น. ในคำขอจดทะเบียนบริษัทจำกัด แล้วนำคำขอจดทะเบียนนั้นไปยื่นต่อนายทะเบียนหุ้นส่วนบริษัท เพื่อให้จดทะเบียนเปลี่ยนแปลงกรรมการบริษัทดังกล่าว โดยถอนชื่อของผู้ร้องซึ่งเป็นกรรมการผู้จัดการบริษัท น. ออกจากตำแหน่ง การกระทำของจำเลยย่อมเกิดผลกระทบโดยตรงต่อสถานะความเป็นผู้แทนนิติบุคคลของผู้ร้อง ผู้ร้องจึงเป็น ผู้ที่ได้รับความเสียหายจากการกระทำของจำเลย เฉพาะในความผิดฐานใช้เอกสารปลอม ตาม ป.อ. ม.๒๖๘ และเป็นผู้เสียหายตาม ป.วิ.อ. ม.๒(๔) มีสิทธิยื่นคำร้องขอเข้าร่วมเป็นโจทก์ในความผิดดังกล่าวได้ตาม ป.วิ.อ. ม.๓๐

ส่วนฎีกา ๑๔๖๒/๒๕๒๓ มีผู้ปลอมลายมือชื่อผู้สั่งจ่ายเช็คไปเบิกเงินธนาคาร ธนาคารเป็นผู้เสียหายในความผิดใช้เอกสารปลอมและฉ้อโกง เพราะเงินเป็นของธนาคารตาม ป.พ.พ. ม.๖๗๒ วรรคสอง แต่เจ้าของเช็คที่ถูกปลอมลายมือชื่อเป็นผู้เสียหายในความผิดฐานปลอมเอกสารได้

และฎีกา ๖๔๓๓/๒๕๔๓ จำเลยปลอมและใช้เอกสารรายงานการประชุมวิสามัญผู้ถือหุ้น คำขอจดทะเบียนบริษัทจำกัด รายงานจดทะเบียนแก้ไขเพิ่มเติมและหรือมติพิเศษบัญชีรายชื่อผู้ถือหุ้นของบริษัทดังที่โจทก์ฟ้อง บรรดาผู้ถือหุ้นและกรรมการบริษัทดังกล่าวจึงเป็นผู้เสียหายตาม ป.วิ.อ. ม.๒(๔)
ประมวลกฎหมายอาญา